Μανώλης Αχιλλέως

Ο Μανώλης Αχιλλέως ήταν Έλληνας καλαθοσφαιριστής, ο οποίος αγωνιζόταν στην ομάδα του Άρη και κατέκτησε το πρωτάθλημα Ελλάδος του 1930.

Καριέρα
Ο Αχιλλέως κατέκτησε με την ομάδα του Άρη το πρώτο πρωτάθλημα Θεσσαλονίκης το οποίο διοργανώθηκε το 1926, ενώ το Νοέμβριο του 1926 ολοκληρώθηκε το τοπικό πρωτάθλημα της σεζόν 1926-27, όπου μετά από τρεις νίκες και μία ήττα, οι "κίτρινοι" αναδείχθηκαν και πάλι πρωταθλητές Θεσσαλονίκης.Εφημερίδα Μακεδονία, 29/11/1926, Σελίδα: 3

Την επόμενη χρονιά, ο Άρης κατέκτησε για τρίτη συνεχόμενη σεζόν τον τίτλο με οκτώ νίκες σε ισάριθμους αγώνες.Εφημερίδα Μακεδονία, 12/3/1928, Σελίδα: 3 Στην συνέχεια, αγωνίστηκε στην τελική φάση του πανελλήνιου πρωταθλήματος, όπου μετά την ήττα του στον ημιτελικό από τον Ηρακλή, κατέλαβε την τρίτη θέση.Εφημερίδα Μακεδονία, 22/4/1928, Σελίδα: 2

Το 1928-29, ο Άρης κατέκτησε και πάλι αήττητος το πρωτάθλημα Θεσσαλονίκης,Εφημερίδα Μακεδονία, 11/3/1929, Σελίδα: 3 και μετά την ήττα του από τον Πανελλήνιο με 29-27 κατέκτησε την δεύτερη θέση του πανελλήνιου πρωταθλήματος.Εφημερίδα Μακεδονία, 8/5/1929, Σελίδα: 5

Το 1929-30, ο Άρης κατέκτησε και πάλι αήττητος το τοπικό πρωτάθλημα,Εφημερίδα Μακεδονία, 31/3/1930, Σελίδα: 3 οδηγούμενος για τρίτη συνεχόμενη χρονιά στην τελική φάση του πρωταθλήματος Ελλάδος, όπου κατέκτησε τον τίτλο για πρώτη φορά στην ιστορία του.Εφημερίδα Μακεδονία, 23/4/1930, Σελίδα: 3

Την επόμενη χρονιά, οι "κίτρινοι" γνώρισαν τις πρώτες ήττες τους μετά το 1927 και κατέλαβαν την τρίτη θέση του πρωταθλήματος Θεσσαλονίκης.Εφημερίδα Μακεδονία, 22/5/1931, Σελίδα: 5

Ο Αχιλλέως αποτέλεσε σταθερό κομμάτι της ομάδας του, μέχρι το 1931 όταν και ξεκίνησε η παρακμή του τμήματος του συλλόγου, η οποία οδήγησε στην αναστολή της λειτουργίας του από το 1936 μέχρι το 1939.

Παραπομπές

 Πηγές 

 "Η ιστορία του Άρη • Τόμος 2: Μπάσκετ (1922-2000)", Κωνσταντίνος Ίντος, έκδοση συνδέσμου οπαδών «SUPER-3» (εκτύπ. TYPOFFSET), Θεσσαλονίκη 2004
 1930: Το 1ο πρωτάθλημα του ΑΡΗ στο μπάσκετ | aris.re

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Άρη Θεσσαλονίκης